شەڕڤانێۋە ۋەڵتەر و ھێزەکاو ېەپەگەی " ڕېکاردۊ نېکۊدانۊ " جە ڕۊ دېارو ١٣ و مانگەو کانونی دووەمی گېانش بە خشا ، دماو مەراسېمـێۋە جە کلێساو " سان ڤېنسێنزۊ " و مەنتېقەو پۊمبېای ھێزی ئەسپەرڎە بە خاکی کرېا .
جگە جە خانەواڎەکەیش بە دەېەھا ئېنتەرناسېۊنالېستۍ و ئەرەنېشتۍ مەنتېقەکەی و نوێنەرۍ کۊمېتەو کورڎی جە ئېتالېا بەشڎارۍ مەراسېمەکەی بێنۍ .
دماو مەراسېمەکەی جە کلێسانە، جەنازەو " ڕېکاردۊ نېکۊدانۊ "ی  بە ئاڵاکاو ېەپەگەی و ېەپەژەی پۊشېارە و برېا  پۍ زېارەتگاو ناۋەنڎو شارەکەی .
جە مەراسېمو ئەسپەردەکەرڎەېشەنە پێخامو ېەپەگەی و تابوری ئېنترناسېۊنالېستی ۋەرنېشتېو بە دەېەھا ڕێکوزېاېا تەری ونېاۋە .
" ڕېکاردۊ نېکۊدانۊ " کە دلۍ ېەپەگەېنە نامۍ بۊتانېش جە ۋێش نېابۍ ، ساڵ و نېمۍ بەشدارېش جە شۊڕش و سەرنېشتو ۋەراسانو سورېای کەرڎەبۍ ، بەشێوێوی چالاک بەشدارېش جە ڕزگارکەرڎەو مەنتېقەو کەرامەېو تەبقاېنە کەرڎەبۍ .
" ڕېکاردۊ نېکۊدانۊ " جە ۋەخت و شۊڕشېنە بە جوانی فێرو زۋانی کورڎی بېەبۍ لۋۍ دلۍ گەلی،
جە ساڵەو ٢٠١٩ ی دماو گێڵاېۊش پۍ ئېتاڵېای بە شێۋێوی چالاک بەشداری جە ۋێنېشانداکاو چالاکېەکانە کەرۍ ، سەبارەڎ بە ئاخێزو ۋەرنېشتو کورڎسانی زانېاری دۍ  بە خەڵکی پەشتېۋانېۍ بەقوەت دەس وزۍ .
ھ.ئ
